wannaphong/clean_thaiwikipedia huggingface dataset:
# แบทแมน & โรบิน (ภาพยนตร์)
แบทแมน & โรบิน  เป็นภาพยนตร์ซูเปอร์ฮีโร่จากการ์ตูนชุดมนุษย์ค้างคาว กำกับภาพยนตร์โดย โจเอล ชูมาเกอร์ เขียนบทโดย อไควา โกลด์สแมน นำแสดงโดย อาร์โนลด์ ชวาร์เซเน็กเกอร์,จอร์จ คลูนีย์, คริส โอ'ดอนเนลล์, อูมา เธอร์แมน และอลิเซีย ซิลเวอร์สโตน เป็นภาพยนตร์ภาคที่สี่ในไตรภาคมนุษย์ค้างคาวที่กำกับโดยโจเอล ชูมาเกอร์ ต่อจากภาพยนตร์เรื่อง Batman Forever ในปี ค.ศ. 1995

เรื่องย่อ
ก๊อตแธมซิตี้ต้องตกอยู่ในห้วงแห่งฝันร้ายภายใต้บรรยากาศเย็นยะเยือกสุดขั้ว ทั่วทั้งเมืองกำลังจะแปรสภาพเป็นน้ำแข็ง จากการกระทำของจอมวายร้าย มิสเตอร์ฟรีส (อาร์โนลด์ ชวาร์เซเน็กเกอร์) ที่ผนึกพลังความชั่วร้ายกับ พอยซั่น (อูม่า เธอร์แมน) เจ้าของจุมพิษมรณะ ภารกิจอันหนักหน่วงของแบทแมนเริ่มขึ้นอีกครั้ง นอกเหนือจากการกอบกู้วิกฤตการณ์ในครั้งนี้ เขายังต้องคอยช่วยเหลือสองผู้ช่วยหนุ่ม-สาว โรบิน (คริส โอคอนเนลล์) และแบทเกิร์ล (อลิเซีย ซิลเวอร์สโตน) ไม่ให้ตกหลุมพลางของวายร้ายทั้งสองอีกhttp://www.seo-movies.com/2013/02/batman-and-robin-1997.html#axzz2TdZlT92A
# มาร์สวัน
มาร์สวัน คือองค์กรไม่แสวงหากำไรที่ต้องการให้มนุษย์สามารถไปตั้งถิ่นฐานอยู่บนดาวอังคารได้จริง โดยใช้เทคโนโลยีที่มีอยู่แล้วในปัจจุบันจากผู้นำด้านอุตสาหกรรมทั่วโลก โดยในอนาคตจะมีการถ่ายทอดสดทุกแง่มุมของโครงการให้ทั้งโลกได้เห็น เริ่มตั้งแต่การคัดเลือกนักบินอวกาศ และการเตรียมความพร้อมเพื่อไปใช้ชีวิตบนดาวอังคาร โครงการ Mars One เกิดขึ้นจากความร่วมมือขององค์กร Mars One และบริษัท Interplanerary Media Group โดยบริษัทนี้จะเป็นแหล่งเงินทุนสำคัญ และเป็นผู้ถือลิขสิทธิ์ถ่ายทอดสดการฝึกนักบินอวกาศไปจนถึงการขึ้นไปตั้งถิ่นฐาน นอกจากนี้ยังมีนักลงทุนอีกหลายรายจากทั่วโลกที่ร่วมถือหุ้นในโครงการนี้ด้วย นำโดย บัส ลันสดอร์ป (Bas Lansdorp) ผู้ประกอบการชาวดัตช์ เพื่อสร้างนิคมมนุษย์ถาวรบนดาวอังคาร โครงการดังกล่าวประกาศเมื่อเดือนมิถุนายน 2555 แผน คือ ส่งดาวเทียมสื่อสารและส่วนลงจอดของแพธไฟน์เดอร์ ไปยังดาวอังคารภายในปี 2563 และ หลังจากหลายขั้นตอน ส่งมนุษย์สี่คนไปยังดาวอังคารเพื่อการตั้งถิ่นฐานถาวรภายในปี 2570 นักบินอวกาศชุดใหม่อีกสี่คนจะส่งไปทุกสองปี

โครงการดังกล่าวได้รับการสนับสนุนจากนักฟิสิกส์ผู้ได้รับรางวัลโนเบล เจอร์ราร์ด ฮุฟท์ (Gerard 't Hooft)
# พายุไซโคลนวียารุ (พ.ศ. 2556)
พายุไซโคลนวียารุ หรือที่เคยรู้จักกันในนาม พายุไซโคลนมหาเสน พายุหมุนเขตร้อนค่อนข้างอ่อนที่ก่อให้เกิดการสูญเสียชีวิตในหกประเทศเอเชียใต้และเอเชียตะวันออกเฉียงใต้ พายุนี้ก่อตัวขึ้นอย่างช้า ๆ จากบริเวณความกดอากาศต่ำเหนืออ่าวเบงกอลตอนใต้ในต้นเดือนพฤษภาคม 2556 พายุค่อนข้างอยู่กับที่ และทวีกำลังแรงขึ้นเป็นพายุดีเปรสชันเมื่อวันที่ 10 พฤษภาคม เมื่อวันที่ 11 พฤษภาคม พายุดังกล่าวมีลมกำลังแรง (gale-force wind) และได้ชื่อว่า พายุไซโคลนมหาเสน ซึ่งเป็นพายุลูกแรกที่มีการตั้งชื่อในฤดูกาลนี้ เนื่องจากสภาพบรรยากาศในทิศทางตรงข้าม ระบบจึงพยายามรักษาการไหลขึ้นของกระแสอากาศที่เป็นระบบขณะเคลื่อนสู่ทางตะวันออกของประเทศอินเดีย  วันที่ 14 พฤษภาคม การไหลเวียนที่ไม่มั่นคงของพายุหันไปทางตะวันออกเฉียงเหนือ วันรุ่งขึ้น สภาพดังกล่าวอีกครั้งทำให้พายุทวีกำลังแรงขึ้น เช้าวันที่ 16 พฤษภาคม พายุไซโคลนทวีความรุนแรงถึงขีดสุดด้วยความเร็วลม 85 กิโลเมตร/ชั่วโมง และความดันบารอมิเตอร์ 988 มิลลิบาร์ ไม่นานหลังจากนั้น พายุมหาเสนขึ้นฝั่งใกล้กับจิตตะกอง ประเทศบังกลาเทศ ระบบได้รับการสังเกตล่าสุดเมื่อวันที่ 17 พฤษภาคม ขณะที่เคลื่อนเหนือรัฐนาคาแลนด์ ทางตะวันออกของประเทศอินเดีย

ในช่วงแรกที่เกิดพายุ เกิดฝนที่ทำให้น้ำท่วมในพื้นที่ส่วนมากทางตะวันตกเฉียงเหนือของประเทศอินโดนีเซีย ซึ่งก่อความเสียหายใหญ่หลวง มีผู้เสียชีวิตอย่างน้อยสี่คน และมีรายงานผู้หายสาบสูญอีกหกคน ในการเตรียมรับมือพายุ บางส่วนของประเทศพม่ามีการแนะนำให้อพยพใหญ่ ซึ่งส่งผลให้ประชาชนแย่งขึ้นเรือเพื่อหนี และมีเรืออย่างน้อยหนึ่งลำพลิกคว่ำ มีผู้เสียชีวิตอย่างน้อยแปดคน มีผู้ได้รับการกู้ชีวิต 42 คน ขณะที่อีก 50 คนยังไม่ทราบชะตากรรม และเกรงว่าจะเสียชีวิตแล้ว กลุ่มเมฆอันกว้างขวางของพายุยังทำให้เกิดสภาพอากาศเลวร้ายในประเทศศรีลังกา ประเทศไทย และทางตะวันออกเฉียงใต้ของประเทศอินเดีย พายุรุนแรงในประเทศอินเดียและประเทศศรีลังกาเป็นเหตุให้มีผู้เสียชีวิตอย่างน้อย 16 คน และความเสียหายมหาศาล มีผู้เสียชีวิตหนึ่งคนในประเทศไทย พายุดังกล่าวส่งผลในประเทศบังกลาเทศอ่อนกว่าที่คาดไว้เดิม และก่อความเสียหายปานกลาง มีกระท่อมที่สร้างอย่างเลวกว่า 49,000 หลังได้รับความเสียหายหรือถูกทำลาย และมีผู้เสียชีวิต 17 คน ประเทศพม่า
หมวดหมู่:พายุหมุนเขตร้อน
หมวดหมู่:พายุไซโคลน
# พุทธะแย้มสรวล
พุทธะแย้มสรวล (, ชื่อเรียกโดยกระทรวงการต่างประเทศอินเดีย: โปขรัณ-1) เป็นชื่อรหัสซึ่งให้แก่การระเบิดอาวุธนิวเคลียร์ครั้งแรกของประเทศอินเดียเมื่อวันที่ 18 พฤษภาคม 2517 กองทัพบกอินเดียจุดระเบิดอุปกรณ์ดังกล่าวในฐานทัพ สถานที่ทดสอบโปขรัณ (Pokhran Test Range) ที่เทศบาลโปขรัณ รัฐราชสถาน ภายใต้การดูแลของบุคลากรคนสำคัญของกองทัพอินเดียหลายคน 

โปขรัณ-1 ยังเป็นการทดลองนิวเคลียร์ที่ได้รับการยืนยันครั้งแรกโดยชาตินอกห้าสมาชิกถาวรของคณะมนตรีความมั่นคงแห่งสหประชาชาติ กระทรวงการต่างประเทศอินเดียอ้างว่าการทดลองนี้เป็นการระเบิดนิวเคลียร์อย่างสันติอย่างเป็นทางการ ทว่าแท้จริงแล้วเป็นส่วนหนึ่งของโครงการนิวเคลียร์ที่ถูกเร่ง แรงระเบิดยังไม่แน่ชัด แต่ประเมินไว้สูงถึง 8 กิโลตัน
# รายพระนามคู่อภิเษกสมรสในพระมหากษัตริย์เฮติ
สมเด็จพระจักรพรรดินีและสมเด็จพระราชินีแห่งเฮติ
 พระรูป พระนาม  ประสูติ อภิเษกสมรส ดำรงตำแหน่ง พ้นจากตำแหน่ง สวรรคต คู่อภิเษกสมรส จักรวรรดิเฮติที่ 1 มารีย์ แคลร์ เฮอรุส เฟลิคีท์3 กุมภาพันธ์ 17582 เมษายน 1800or21 ตุลาคม 180122 กันยายน 1804พระสวามีครองราชย์17 ตุลาคม 1806พระสวามีถูกลอบสังหาร8 สิงหาคม 1858 ฌาคส์ที่ 1 ราชอาณาจักรเฮติ มารีย์ ลุยส์ คอยดาวิด8 พฤษภาคม 177815 กรกฎาคม 179328 มีนาคม 1811พระสวามีครองราชย์8 ตุลาคม 1820พระสวามีถูกลอบสังหาร14 มีนาคม 1851 อองรีที่ 1 จักรวรรดิเฮติที่ 2 80px อาเดลีนา เลฟเวกุย6 สิงหาคม 179511 ธันวาคม 184922 มกราคม 1859พระสวามีสละราชสมบัติ6 กรกฎาคม 1870 ฟาอุสตินที่ 1

 แหล่งข้อมูลอื่น 

ดูเพิ่ม
 รายพระนามและรายนามประมุขแห่งรัฐเฮติ

ฮ
# ไอดีวีดี
ไอดีวีดี  เป็นโปรแกรมประยุกต์สร้าง DVD สำหรับแมคโอเอสเท็น ที่ผลิตโดยแอปเปิล ไอดีวีดีสามารถเข้าผู้ใช้ในการเบิร์นหนังจากควิกไทม์ ,เพลงMP3 และภาพถ่ายดิจิทัลลงในดีวีดีที่กำลังเล่นอยู่แล้วบนเครื่องเล่นดีวีดีในเชิงพาณิชย์ เปรียบเทียบได้กับวินโดวส์ ดีวีดี เมกเกอร์

ประวัติรุ่นของไอดีวีดี
 ไอไลฟ์ รุ่น วันที่วางจำหน่าย ประโยชน์ หมายเหตุ ไอไลฟ์ ไอดีวีดี January 9, 2001 ไอไลฟ์ ไอดีวีดี 2 July 18, 2001Motion menus ไอไลฟ์ ไอดีวีดี 3 January 7, 2003Themes from iDVD 1 omitted
Drop zones (the user can customize indicated areas with pictures and videos)Bundled as part of iLife '03 ไอไลฟ์ '04 ไอดีวีดี 4 January 6, 2004Themes from iDVD 2 omitted
30-second menu loop limit omitted (the user can set the menu loop for longer than 30 seconds) Bundled as part of iLife '04 ไอไลฟ์ '05 ไอดีวีดี 5 January 11, 2005Drop zones are numbered
Drop zone editor (the user can edit all drop zones in a menu at once)
Motion playhead (the user can go to a specific point in the menu) Bundled as part of iLife '05.
Incompatible with later versions of Mac OS X 10.5 ไอไลฟ์ '06 ไอดีวีดี 6 January 10, 2006Change of aspect ratio (the user can choose to create a widescreen project) Bundled as part of iLife '06.
First Universal binary version. Refined look based on iTunes 5 and 6. ไอไลฟ์ '08 ไอดีวีดี 7.0 August 7, 2007 Themes from iDVD 1 and iDVD 2 restored Bundled as part of iLife '08 ไอไลฟ์ '09 ไอดีวีดี 7.0.3 January 27, 2009 None Bundled as part of iLife '09 ไอไลฟ์ '11 ไอดีวีดี 7.1 October 20, 2010 None Bundled as part of iLife '11
# สมเด็จพระราชาธิบดีโอลาฟที่ 5 แห่งนอร์เวย์
สมเด็จพระราชาธิบดีโอลาฟที่ 5 แห่งนอร์เวย์ราชกิจจานุเบกษา, แจ้งความสำนักนายกรัฐมนตรี เรื่อง ถวายเครื่องขัตติยราชอิสริยาภรณ์มหาจักรีบรมราชวงศ์ แด่พระมหากษัตริย์ประเทศนอร์เว  เล่ม 72 ตอน 113 ง หน้า 3335 28 ธันวาคม 2508 (2 กรกฎาคม 1903 - 17 มกราคม 1991) เป็นพระมหากษัตริย์แห่งนอร์เวย์ ตั้งแต่ปี 1957 จนกระทั่งพระองค์เสด็จสวรรคต พระองค์เป็นสมาชิกราชวงศ์กลึคส์บวร์ค สมเด็จพระราชาธิบดีโอลาฟที่ 5 เสด็จพระราชสมภพที่สหราชอาณาจักรบริเตนใหญ่และไอร์แลนด์ พระองค์ทรงเป็นพระราชโอรสเพียงพระองค์เดียวในสมเด็จพระราชาธิบดีโฮกุนที่ 7 แห่งนอร์เวย์และสมเด็จพระราชินีม็อดแห่งนอร์เวย์ พระองค์ทรงเป็นพระราชนัดดาในพระเจ้าเอ็ดเวิร์ดที่ 7 แห่งสหราชอาณาจักร กับ สมเด็จพระราชินีอเล็กซานดราแห่งสหราชอาณาจักร ผ่านทางสายพระราชมารดา

พงศาวลี
# ลาปาโลมา
ลาปาโลมา (แปลว่า "นกเขา" หรือ "นกพิราบ") เป็นเพลงสเปนที่แต่งโดยเซบัสเตียน อิราดิเอร์ (Sebastián Iradier) นักแต่งเพลงจากแคว้นบาสก์ใน ค.ศ. 1863 โดยได้แรงบันดาลใจมาจากดนตรีอาบาเนราจากคิวบาซึ่งเขาเดินทางไปเที่ยวใน ค.ศ. 1861 เพลงนี้รับความนิยมไปหลายประเทศทั่วโลกหลังจากอีราเดียร์เสียชีวิตไปแล้ว

คำร้องต้นฉบับภาษาสเปนกล่าวถึงกะลาสีชาวคิวบาที่ต้องออกสู่ทะเล โดยพรรณนาถึงคนรักผ่านนกพิราบขาวที่บินมาเกาะหน้าต่างห้องนอนของเธอในกรุงฮาวานา และว่าวันใดที่เขาเดินทางกลับบ้านก็จะได้แต่งงานกันเสียที เพลงนี้ได้รับความนิยมอย่างรวดเร็วในเม็กซิโก โดยเป็นเพลงโปรดของสมเด็จพระจักรพรรดิแม็กซีมีเลียนที่ 1 แห่งเม็กซิโกในช่วงก่อนการปฏิวัติเม็กซิโก และได้รับความนิยมในฝรั่งเศสและเยอรมนีในช่วงคริสต์ทศวรรษ 1860

เพลงนี้มีคำร้องภาษาอังกฤษแต่งโดยดอน รอเบิร์ตสัน ในชื่อเพลง "No More" ได้รับความนิยมจากการขับร้องโดยดีน มาร์ติน และเอลวิส เพรสลีย์ใน ค.ศ. 1961

แหล่งข้อมูลอื่น
 Sheet Music for La Paloma
 "La Paloma" performed by the Banda de Zapadores de Mexico, Project Gutenberg
 Coro Alboni - La Paloma
# คูณสามซูเปอร์แก๊งค์
คูณ 3 ซูเปอร์แก๊งค์ (อังกฤษ: X3 Super Gang) เป็นวงดนตรีชาวไทย สังกัด แกรมมี่ มีสมาชิกผสม 4 คนด้วยกัน (ชาย 2 หญิง 2) เริ่มมีผลงานปี พ.ศ. 2540 - พ.ศ. 2542

 ประวัติ 
คูณ 3 ซูเปอร์แก๊งค์ มีสมาชิก 4 คนด้วยกัน คือ ธิติมา ประทุมทิพย์ (แอน), คณิตกุล เนตรบุตร (แพรว), สืบสกล สืบสหการ (เกต) และ สืบสกุล สืบสหการ (แก๊ง) มีผลงานอัลบั้มชุกแรกช่วงปี พ.ศ. 2540 ชื่ออัลบั้มเดียวกับชื่อวงคือ "X3 Super Gang" เปิดตัวด้วยเพลง "รักเลย" ต่อด้วยเพลง "ฝันไปหรือเปล่า", "ปล่อยมือ" และเพลง "เก็บไว้"

อัลบั้ม "X3 CHANNEL 2" (คูณ 3 ช่อง 2) ออกประมาณปี พ.ศ. 2541 ซึ่งอัลบั้มชุดนี้ถือว่าเป็นอัลบั้มชุดสุดท้ายของ วงคูณสามซูเปอร์แก๊ง ก่อนที่ทุกคนจะแยกย้ายไปทำงานของตัวเอง อัลบั้มชุดนี้มีเพลงดังอย่าง "L.O.V.E." ต่อด้วยเพลง "เปิดปุ๊ป-ติดปั๊ป" และเพลง "เพลงรัก"

ปัจจุบัน "คูณ 3 ซูเปอร์แก๊งค์" ได้กลับมารวมตัวกันอีกครั้งกับคอนเสิร์ตที่รวบรวมศิลปินวัยรุ่นในอดีตของค่ายจีเอ็มเอ็ม แกรมมี่ "Grammy Happy Face Tival"ศิลปิน POP IDOLGRAMMY ยกแก๊งเปิดฟลอร์แดนซ์กระจายกลางงานแถลง!!! เมื่อวันที่ 31 สิงหาคม 2556 โดยจัดที่ อิมแพ็ค อารีน่า เมืองทองธานี

 สมาชิก 
ชื่อ-นามสกุลชื่อเล่นเชื้อชาติวันเกิดธิติมา ประทุมทิพย์แอนไทยคณิตกุล เนตรบุตรแพรวไทยสืบสกล สืบสหการเกตไทยสืบสกุล สืบสหการแก๊งไทย

 ผลงาน 
 ผลงานเพลง 
ปีปกอัลบั้มชื่ออัลบั้มรายชื่อเพลง 2540 220px X3 Super Gang
 วางจำหน่าย: 30 กันยายน พ.ศ. 2540
 สังกัด: แกรมมี่
 รูปแบบ: ซีดี, เทป "รักเลย"
 "ฝันไป...หรือเปล่า"
 "เกิดมาช้าไปหน่อย"
 "ปวดหัว"
 "สองคน สองคูณ"
 "SWEET"
 "ปล่อยมือ"
 "นา นา นะ"
 "เก็บไว้"
 "ขอโทษนะ"
 "ฝันไป...หรือเปล่า (MINUS 1)"
 "ปล่อยมือ (MINUS 1)" 2541 220px คูณ 3 ช่อง 2
 วางจำหน่าย: 21 พฤษภาคม พ.ศ. 2541
 สังกัด: แกรมมี่
 รูปแบบ: ซีดี, เทป "เปิดปุ๊บ-ติดปั๊บ"
 "L.O.V.E."
 "ตกข่าว"
 "จากสายตา... จากหัวใจ"
 "โลกกลม"
 "โปรดติดตาม (ตอนต่อไป)"
 "เพลงรัก"
 "กำลังใจให้เธอ"
 "จี๊ด-จ๊าด"
 "มีแค่ฉันหรือเปล่า"
 "จนกว่าจะพบกันใหม่"
 "เปิดปุ๊บ-ติดปั๊บ (Minus One)"

 ผลงานการแสดง 
 ปี เรื่อง  ช่อง  ผู้แสดง หมายเหตุ พ.ศ. 2540  3 หนุ่ม 3 มุม  ช่อง 7  ทั้งวง  รับเชิญ พ.ศ. 2541 ระเบิดเถิดเทิง  ช่อง 5  แพรว, เก็ต, แก๊ง  รับเชิญตอน หลานตัวแสบ(ออนแอร์วันที่ 8 สิงหาคม พ.ศ. 2541)

 คอนเสิร์ต 
 การแสดงคอนเสิร์ต ชื่อคอนเสิร์ตวันที่แสดงสถานที่แสดงFirst Live Concert เพราะชีวิตมีก้าวแรก29 พฤศจิกายน พ.ศ. 2552ธันเดอร์โดม เมืองทองธานี“GRAMMY HAPPY FACE TIVAL” ตอน “PARTY REUNION CONCERT”31 สิงหาคม พ.ศ. 2556อิมแพ็ค อารีน่า เมืองทองธานีGrammy X RS : 2K Celebration Concert9-10 กันยายน พ.ศ. 2566อิมแพ็ค อารีน่า เมืองทองธานี
# บ้านท่าแดง
บ้านท่าแดง ตั้งอยู่หมู่ที่ 1 ตำบลท่าแดง อำเภอหนองไผ่ จังหวัดเพชรบูรณ์

 ประวัติ 
บ้านท่าแดง เกิดจากแม่น้ำสองสายมาบรรจบกันที่ปากลำกง ซึ่งมีแม่น้ำป่าสักเป็นแม่น้ำสายยาวไหลมาไกล ถึงเดือนกันยายน ตุลาคม น้ำทางเหนือจากหล่มสักผ่านเพชรบูรณ์ ไหลลงมาทำให้น้ำขุ่นตกตะกอนเป็นน้ำใสไหลลงมาผ่านหมู่บ้านท่าแดงมาบรรจบกับคลองลำกงซึ่งเป็นคลองสั้น ต้นน้ำมาจากภูเขาชื่อพระยาฝ่อ ผ่านบ้านท่าด้วง บ้านวังท่าดีและบ้านท่าเยี่ยม นำเอาสิ่งปฏิกูลเซาะดินซึ่งเป็นเขาสีแดงลงมาด้วย น้ำขุ่นข้นเป็นสีแดงตลอดคลองลำกงออกสู่แม่น้ำป่าสัก มาปะทะน้ำใสที่ปากคลองลำกง เรียกว่า ปากสาน ทำให้เป็นเป็นน้ำสองสี ซีกหนึ่งสี่แดงอีกซีกหนึ่งเป็นน้ำใสและเรียกที่แห่งนั้นว่า ท่าแดง ซึ่งเป็นสีแดง และเป็นน้ำใสไหลไป ประมาณ 3 กิโลเมตร จึงเรียกเพี้ยนมาเป็น บ้านท่าแดง จนถึงทุกวันนี้

 ภูมิศาสตร์ และการคมนาคม 
สภาพทั่วไปของหมู่บ้านท่าแดง เป็นที่ราบลุ่ม ฤดูน้ำหลากจะท่วมขังเป็นเวลานาน มีอาณาเขตติดต่อดังนี้

 ทิศเหนือ ติดต่อกับ บ้านวังโบสถ์ 
 ทิศใต้ ติดต่อกับ บ้านท่าสวาย 
 ทิศตะวันออก ติดต่อกับ บ้านท่าเยี่ยม 
 ทิศตะวันตก ติดต่อกับ บ้านเนินมะเกลือ 

การคมนาคม ก่อน พ.ศ. 2500 เป็นป่าอุดมสมบูรณ์ มีทางเกวียนและทางเท้า ต่อมาเมื่อ พ.ศ. 2510 เริ่มมีถนนลูกรัง ปี พ.ศ. 2525 สำนักงานเร่งรัดพัฒนาชนบทได้ทากรสร้างถนนลาดยางได้รับความสะดวกสบายขึ้น มีรถยนต์วิ่งตลอดเวลา ระยะทางจากบ้านท่าแดงถึงอำเภอหนองไผ่ ประมาณ 8 กิโลเมตร

 ประชากร 
มีประชากร 1280 คน ชาย 635 คน หญิง 645 คน 243 ครัวเรือน มีกลุ่มคน 3 กลุ่ม คือ กลุ่มชาวหล่ม กลุ่มชาวสุโขทัย และกลุ่มคนพื้นบ้านเดิม (ไทยเดิ้ง) ประชากรส่วนใหญ่ประกอบอาชีพทางการเกษตร รับจ้าง รับราชการมีส่วนน้อย และมีการประกอบอาชีพประมงจับปลาในลำน้ำป่าสักขาย พืชเศรษฐกิจ คือ ข้าว ถั่ว พืชผักสวนครัว และ ข้าวโพด

 วัฒนธรรม 
ประชากรส่วนใหญ่จะนับถือศาสนาพุทธ ศาสนาอื่นมีน้อย ชาวพุทธนิยมทำบุญตักบาตรตามประเพณีนิยมและถือปฏิบัติกันมาเป็นเวลาช้านาน คือ วันเข้าพรรษา และวันออกพรรษา ทำบุญคุ้ม และมีการละเล่นของหนุ่มสาวตามท้องถิ่น การแต่งกายของแต่ละกลุ่มจะเหมือนกัน เช่น กลุ่มหล่ม การแต่งกายชายแต่งแบบสากลทั่วไป หญิงแต่งผ้าซิ่น กลุ่มสุโขทัย หญิงนุ่งผ้าซิ่นเชิงลายสีดำ เรียกว่า พวกโซ่ง กลุ่มไทยเดิ้ง แต่งแบบสากลทั่วไป ภาษาพูดส่วนใหญ่จะพูดภาษากลุ่มของตนเอง เมื่อถึงเทศกาลมีการละเล่นพื้นบ้าน เช่น การรำวง การเล่นช่วงชัย และมีการละเล่นของแต่ละกลุ่มชน ในด้านของการทำอาหารและการทำขนมต่าง ๆ เช่น กลุ่มหล่มจะทำขนมจีนน้ำยา กลุ่มสุโขทัยจะทำขนมหวานต่าง ๆ

ท่าแดง
หมวดหมู่:อำเภอหนองไผ่
# ณฤมล ขานอัน
ณฤมล ขานอัน  เกิดวันที่ 26 มกราคม พ.ศ. 2526 เป็นหนึ่งในอดีตสมาชิกวอลเลย์บอลหญิงทีมชาติไทย ซึ่งเล่นได้ทั้งตำแหน่งตัวเซตและตัวตบ ในการแข่งขันซีเกมส์ 2009 เกียรติพงษ์ รัชตเกรียงไกร หรือโค้ชอ๊อต ได้เลือกให้ณฤมลได้ลงเล่นเพื่อเป็นเกียรติประวัติก่อนอำลาทีมชาติโค้ชอ๊อด เกียรติพงษ์ รัชตะเกรียงไกร โค้ชอ๊อดดึงณฤมลสู้ศึกซีเกมส์

 ประวัติ 
ณฤมล ขานอัน เกิดที่อำเภอชื่นชม จังหวัดมหาสารคาม ในครอบครัวเกษตรกรทำไร่นา โดยเธอสำเร็จการศึกษาระดับประถม ถึงระดับมัธยมศึกษาปีที่ 1 จากโรงเรียนชุมชนบ้านกุดปลาดุก จังหวัดมหาสารคาม และระดับมัธยมศึกษาปีที่ 2 ถึงปีที่ 6 จากโรงเรียนหนองเรือวิทยา รวมถึงระดับปริญญาตรี จากคณะบริหารธุรกิจการตลาด มหาวิทยาลัยธุรกิจบัณฑิต และณฤมล ได้เริ่มติดทีมชาติไทยตั้งแต่ปี พ.ศ. 2545

พ.ศ. 2554 ณฤมลเข้าแข่งขันรายการวอลเลย์บอลโปรชาลเลนจ์ 2011 ที่จัดขึ้น ณ ยิมเนเซียม สวนลุมพินี ให้แก่ทีมอุดรธานี และในวันที่ 9 กรกฎาคม พ.ศ. 2555 ณฤมลเป็นหนึ่งในผู้เข้าแข่งขันวอลเลย์บอล ถ้วย ก ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรอบชิงชนะเลิศให้แก่ทีมการไฟฟ้าส่วนภูมิภาค โดยเป็นฝ่ายชนะทีม ม.รัตนบัณฑิต ซึ่งเป็นแชมป์เก่าได้สำเร็จ

พ.ศ. 2555–2556 ในการแข่งขันวอลเลย์บอลไทยแลนด์ลีกเธอเล่นในสังกัดศรีสะเกษ วีซีศรีสะเกษชนะซัยโจฯ แชมป์เก่าเปิดสนามตบ ศรีสะเกษ วีซี ยับ 3-0 เซ็ต - วอลเลย์บอลศรีสะเกษคว้าชัยนัดที่ 2 หลังคว่ำ สวนสุนันทา ศึกลูกยางลีกไทย - วอลเลย์บอลรายงาน : สาวโคราชแกร่งบุกย้ำแค้นศรีสะเกษ 3-0รายงาน : สาวขอนแก่นฟอร์มแรงบุกเชือดศรีสะเกษ 3-2 ตบลีก ซึ่งเธอได้รับการทาบทามจากสิริพงศ์ อังคสกุลเกียรติ ผู้เป็นประธานสโมสร โดยได้รับค่าเซ็นสัญญาที่ 50,000 บาท และเงินเดือน 12,000 บาท วันที่ 23 ธันวาคม พ.ศ. 2555 ณฤมลได้รับเลือกให้เป็นสตาร์ออฟเดอะแมตช์เมื่อครั้งที่พบกับทีมสวนสุนันทา และในเดือนเดียวกันนี้เอง ณฤมลได้เป็นผู้สอดแทรกในการทำแต้ม เมื่อครั้งที่พบกับทีมสุพรีม-นครศรี

ด้านกิจกรรมเพื่อสังคม ณฤมลเป็นหนึ่งในนักกีฬาวอลเลย์บอลหญิงทีมชาติไทยที่เดินทางไปให้กำลังใจแก่ผู้ประสบเหตุการณ์ความไม่สงบในชายแดนภาคใต้ของประเทศไทย ณ วันที่ 28 กรกฎาคม พ.ศ. 2555ตามรอยนักตบลูกยางสาวไทย ยกทัพฟูลทีมสอนบอลและมอบความสุขแด่น้อง ๆ ที่ 3 จว.ชายแดนใต้

 ชีวิตส่วนตัว 
พ.ศ. 2556 ณฤมลเข้าพิธีสมรสกับ ไชยฤทธิ์ พันธุ์ฟูจินดา ผู้เป็นพนักงานของการไฟฟ้าส่วนภูมิภาคอดีตนักวอลเลย์บอลสาวทีมชาติไทยแต่งงาน - เดลินิวส์ หลังจากคบหาดูใจกันเป็นเวลา 3 ปี และปัจจุบัน เธอทำงานอยู่การไฟฟ้าส่วนภูมิภาค

 รางวัลที่ได้รับ 
 เหรียญทอง เหรียญทอง
 ซีเกมส์ 2003 ที่ประเทศเวียดนาม
 ซีเกมส์ 2005 ที่ประเทศฟิลิปปินส์
 ซีเกมส์ 2007 ที่จังหวัดนครราชสีมา ประเทศไทย
 ซีเกมส์ 2009 ที่ประเทศลาว

 เหรียญทองแดง อันดับ 3
 กีฬามหาวิทยาลัยโลกฤดูร้อน 2001 ที่ประเทศจีน

 16px ชนะเลิศ
 เยาวชนหญิงชิงแชมป์อาเซียน 1998 ที่จังหวัดสุราษฎร์ธานี ประเทศไทย
 เยาวชนหญิงชิงแชมป์อาเซียน 2000 ที่จังหวัดนครราชสีมา ประเทศไทย
 เยาวชนหญิงชิงแชมป์อาเซียน 2002 ที่ประเทศเวียดนาม
 วอลเลย์บอลหญิงถ้วยพระราชทาน ก ร่วมกับการไฟฟ้าส่วนภูมิภาค ปี พ.ศ. 2555, 2556

 16px รองชนะเลิศ
 เยาวชนหญิงชิงแชมป์เอเชีย 2002 ที่ประเทศเวียดนาม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๓, เล่ม ๑๒๘ ตอนที่ ๓ ข หน้า ๓๔, ๑๖ กุมภาพันธ์ ๒๕๕๔
# ไดเรกต์แอดมิน
ไดเรกต์แอดมิน  คือ ระบบจัดการที่มีไว้เพื่อบริหารจัดการ Web hosting ซึ่งระบบไดเรกต์แอดมินเป็นแผงควบคุม (Control Panel) ที่ช่วยให้ผู้ใช้งานสามารถบริหารจัดการ Web hosting ผ่านหน้าเว็บเพจได้ เช่น การเพิ่มลดผู้ใช้งาน, สร้าง Reseller, บริหารจัดการฐานข้อมูลและการสำรองข้อมูลของลูกค้า (Data backup) อีกทั้งยังมีระบบ Ticket สำหรับอำนวยความสะดวกให้แก่ลูกค้า เมือเกิดข้อสงสัยหรือการแจ้งเตือนเมือ Web Hosting มีปัญหา และอื่นๆ อีกมากมาย

 ความต้องการของระบบ 
ไดเรกต์แอดมินสามารถเข้ากันได้กับหลายรุ่นไม่ว่าจะเป็น Red Hat, Fedora Core, Red Hat Enterprise Linux, CentOS, FreeBSD, Ubuntu และ Debian.

คุณสมบัติของเซิร์ฟเวอร์ที่แนะนำให้ใช้:
 Processor: 500 MHz
 Memory: 512 MB
 HDD Space: พื้นที่ว่างต่ำสุด 2 GB

ไดเรกต์แอดมินมักจะเรียกกันสั้น ๆ ว่า DA
# วงศ์พริกไทย
วงศ์พริกไทย หรือ Piperaceae เป็นวงศ์ของพืชมีดอกกลุ่มใหญ่กลุ่มหนึ่ง ปัจจุบันเป็นที่ยอมรับว่ามีสมาชิกประมาณ 3,610 สปีชีส์ใน 5 สกุล ส่วนใหญ่จะพบในสองสกุลหลักคือPiper (2000 สปีชีส์) และ Peperomia (1600 สปีชีส์)Stevens, P. F. (2001 onwards). Angiosperm Phylogeny Website Version 9, June 2008 http://www.mobot.org/mobot/research/apweb/welcome.html ส่วนใหญ่เป็นไม้ยืนต้นขนาดเล็ก ไม้พุ่มหรือไม้ล้มลุก พืชในสกุลนี้ที่เป็นที่รู้จักกันดีคือพริกไทยRavindran PN. 2000 Black Pepper, Piper nigrum. Harwood Acadiic, Amsterdam, The Netherlands. 553 p.

สกุล
วงศ์ย่อย Verhuellioideae Samain & Wanke
Verhuellia Miquel 1843 (3 สปีชีส์)
วงศ์ย่อย Zippelioideae Samain & Wanke
Zippellia Blume 1830 (1 สปีชีส์)
Manekia Trelease 1927 (6 สปีชีส์)
วงศ์ย่อย Piperoideae Arnott
Piper Linnaeus 1753 (ประมาณ 2000 สปีชีส์)
Peperomia Ruiz & Pavon 1794 (ประมาณ 1600 สปีชีส์)
# เอชดี 189733 บี
เอชดี 189733 บี  หรือบางครั้งเรียก เอชดี 189733 เอบี  เป็นดาวเคราะห์นอกระบบที่อยู่ห่างโลกประมาณ 63 ปีแสง ตั้งอยู่ในกลุ่มดาวหมาจิ้งจอก ดาวเคราะห์ดวงนี้ถูกค้นพบกำลังโคจรรอบดาวเอชดี 189733 ในวันที่ 5 ตุลาคม ค.ศ. 2005

การตรวจจับและการค้นพบ
สเปกตรัมรังสีเอกซ์
ในเดือนมิถุนายน 2013 นาซารายงานการสังเกตการณ์ครั้งแรกของโลกผ่านการศึกษาในสเปกตรัมรังสีเอกซ์ พบว่ากลุ่มดาวเคราะห์ 3 เท่า มากกว่ารังสีเอกซ์นอกจากแสงที่มองเห็นNASA's Chandra Sees Eclipsing Planet in X-rays for First Time

การระเหย
ในเดือนมีนาคม 2010 การสังเกตการณ์ผ่านโดยใช้ HI Lyman-alpha พบว่าดาวเคราะห์ดวงนี้ระเหยในอัตรา 1-100 กิงกะแกรมส์/วินาที ข้อบ่งชี้นี้ถูกพบโดยการตรวจสอบการขยายชั้นบรรยากาศเอกโซสเฟียร์ของอะตอมไฮโดรเจน เอชดี 189733 บี เป็นดาวเคราะห์ดวงที่สองหลังจากต่อจาก เอชดี 209458 บี ที่มีบรรยากาศระเหยที่ได้รับการตรวจพบแล้ว

ลักษณะเฉพาะทางกายภาพ
แผนที่ของดาวเคราะห์
ในปี 2007 กล้องโทรทรรศน์อวกาศสปิตเซอร์ ถูกใช้ในแผนที่การปล่อยก๊าซอุณหภูมิของดาวเคราะห์ ระบบดาวฤกษ์และดาวเคราะห์ได้รับการสังเกต 33 ชั่วโมงติดต่อกัน โดยเริ่มต้นเมื่อมีเพียงฝั่งกลางคืนของดาวเคราะห์ที่อยู่ในมุมมอง ในช่วงกึ่งหนึ่งของวงโคจรของดาวเคราะห์นั้นมากขึ้นเรื่อย ๆ ในทางด้านข้างวันที่เข้ามาดู ช่วงอุณหภูมิจาก 973 ± 33 K ถึง 1,212 ± 11 K ที่ถูกค้นพบระบุว่าพลังงานที่ดูดซึมจากดาวฤกษ์แม่มีการกระจายค่อนข้างเท่ากันผ่านชั้นบรรยากาศของดาวเคราะห์

ดูเพิ่ม
 เอชดี 209458 บี
 51 ม้าบิน บี
# สมเด็จพระราชินีนาถเตรีอีมาเอวารูอาที่ 3
สมเด็จพระราชินีนาถเตรีอีมาเอวารูอาที่ 3 แห่งบอราบอรา  หรือ อารีอี โอตาเร เตอารีอีมาเอวารูอาที่ 3 (28 พฤษภาคม ค.ศ. 1871 – 19 พฤศจิกายน ค.ศ. 1932) เป็นสมเด็จพระราชินีนาถแห่งราชอาณาจักรบอราบอรา ตั้งแต่ ค.ศ. 1873 จนถึงปี ค.ศ. 1888

สมเด็จพระราชินีนาถเตรีอีมาเอวารูอาที่ 3 เป็นพระราชธิดาพระองค์ที่ 3 ในพระเจ้าตามาโตอาที่ 5 แห่งราอีอาเตอากับเจ้าหญิงโมเอ-อา-ไม พระองค์ทรงครองราชย์บัลลังก์บอราบอราหลังจากที่สมเด็จพระราชินีนาถเตรีอีมาเอวารูอาที่ 2 แห่งบอราบอรา พระราชปิตุจฉาของพระองค์สวรรคต พระองค์ทรงราชาภิเษกสมรสกับเจ้าชายฮีโนอี-อา-ตูอา โปมาเร เมื่อวันที่ 9 มกราคม ค.ศ. 1884 และทรงอย่าในปี ค.ศ. 1887 พระองค์ทรงมีพระราชธิดา 2 พระองค์ ได้แก่ เจ้าฟ้าหญิงเรฮู-เรฮู ตูเฮอีอาวาและเจ้าฟ้าหญิงอีตีอา ตูเฮอีอาวา

สมเด็จพระราชินีนาถเตรีอีมาเอวารูอาที่ 3 ทรงสละราชสมบัติให้แก่ฝรั่งเศส เมื่อวันที่ 9 มีนาคม ค.ศ. 1888 แต่พระองค์ก็ยังคงเป็นพระประมุขของราชวงศ์แห่งบอราบอราจนกระทั่งเสด็จสวรรคตเมื่อวันที่ 19 พฤศจิกายน ค.ศ. 1932 ขณะทรงมีพระชนมพรรษา 62 พรรษา
# แป้งข้าวโพด
แป้งข้าวโพด  เป็นแป้งที่ได้จากส่วนเมล็ดของข้าวโพด นิยมใช้ในการเพิ่มความข้นของซอสหรือซุปเนื่องจากให้เนื้อที่ใสกว่าแป้งชนิดอื่น และเป็นวัดถุดิบในการทำน้ำเชื่อมข้าวโพดอีกด้วย
# แกมมา1 สิงโต บี
แกมมา1 สิงโต บี  เป็นดาวเคราะห์นอกระบบอยู่ห่างจากโลกประมาณ 125.5 ปีแสง ตั้งอยู่ในกลุ่มดาวสิงโต โคจรอยูรอบดาวยักษ์ แกมมา1 สิงโต
# BD+14°4559 b
BD+14°4559 b เป็นดาวเคราะห์นอกระบบที่อยู่ห่างจากโลกประมาณ 158 ปีแสงตั้งอยู่ในกลุ่มดาวม้าบิน โคจรรอบดาวฤกษ์ BD+14°4559 มีมวล 147% ของดาวพฤหัสบดี และใช้เวลา 0.74 ปีโลกโคจรรอบดาวฤกษ์ ดาวเคระาห์ดวงนี้ค้นพบเมื่อวันที่ 10 มิถุนายน ค.ศ. 2009

ดูเพิ่ม
 BD+20°2457 b
 BD+20°2457 c
 HD 240210 b
# BD+20°2457
BD+20°2457 เป็นดาวดาวยักษ์สว่างประเภท-K ที 10 ตั้งอยู่ห่างระหว่าง 320 - 980 ปีแสง อยู่ในกลุ่มดาวสิงโต ดาวฤกษ์ดวงนี้ขาดแคลนโลหะอย่างมากที่มีเพียง 10% ในขณะที่อุดมไปด้วยธาตุที่หนักกว่าไฮโดรเจนและฮีเลียมเป็นดวงอาทิตย์ของเรา

ดูเพิ่ม
 BD+14°4559
 เอชดี 240210
 โลตา สารถี
# แก้วใส คริสตัล
แก้วใส คริสตัล มีชื่อจริงว่า คริสตัล จีน เคสซีเนอร์ ชื่อเล่น แก้วใส เป็นนักแสดงหญิง ลูกครึ่ง ไทย-อเมริกัน เกิดในประเทศไทย เมื่อวันพุธ ที่ 18 พฤษภาคม พ.ศ. 2537 

เธอเป็นบุตรสาวคนเดียว คุณพ่อชาวสหรัฐอเมริกา และ คุณแม่ชาวไทย เริ่มเข้าสู่วงการบันเทิงตั้งแต่เด็กจากการแคสงานเนื่องจากมีโมเดลลิงมาขอถ่ายรูป จึงทำให้แก้วใสในวัยเด็กได้รับงานโฆษณาเป็นจำนวนมากรวมทั้งละคร หลังจากห่างหายไปจากวงการบันเทิงก็ได้กลับมาอีกทีตอนอายุ 18 เพื่อรับเชิญละคร จึงได้เกิดการชักชวนของคุณเก๋ ผู้จัดการส่วนตัวนักแสดง เนื่องจากแก้วใสเป็นลูกครึ่งที่มีรูปร่างหน้าตาดี เหมาะสมกับการเป็นนักแสดง แถมเป็นนักกิจกรรมของทางมหาวิทยาลัย และ มีความสามารถพิเศษหลายอย่างอินสตาแกรมคุณเก๋ ผู้จัดการส่วนตัวนักแสดงแก้วใส คริสตัล นักแสดงช่อง 7 HD 

ละครเรื่องแรกในชีวิต เมื่อปี พ.ศ. 2546 คือ "กรงเพชร" นำแสดงโดย พอล ภัทรพล ศิลปาจารย์ และ เทย่า โรเจอร์ส จนได้รับงานแสดงทั้งของช่อง 3 และช่อง 7 รวมไปถึงงานพรีเซนเตอร์โฆษณาให้กับสินค้าหลายชิ้น ในปี พ.ศ. 2556 แก้วใสได้ทำสัญญาเป็นนักแสดงของสถานีโทรทัศน์สีกองทัพบกช่อง 7 หลังรับเชิญละคร "คุณชายเลี้ยงหมู คุณหนูเลี้ยงแกะ" จึงทำให้เจอผู้จัดการและทำการเซ็นสัญญาในภายต่อมา ปัจจุบันสำเร็จการศึกษาระดับปริญญาตรี คณะวารสารศาสตร์และสื่อสารมวลชน มหาวิทยาลัยธรรมศาสตร์ (รังสิต) หลักสูตรนานาชาติ ปีการศึกษา 2559หนึ่งก้าวสู่ความสำเร็จ แก้วใส คริสตัล สวยครุยคว้าปริญญา มธ.   

แก้วใสเคยเป็นดรัมเมเยอร์ งานฟุตบอลประเพณีธรรมศาสตร์-จุฬาฯ ครั้งที่ 69 ประจำปี พ.ศ. 2556ดรัมเมเยอร์สาวสวย แก้วใส คริสตัล คณะวารสารศาสตร์ ธรรมศาสตร์

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ.  เรื่อง  บทบาท  2546  กรงเพชร   2547  ขอพลิกฟ้าตามล่าเธอ  นารา (วัยเด็ก) 2548  กุหลาบสีดำ  ชงโค (ตอนเด็ก) 2549  เจ้าหนูเทควันโด   2550  สืบลับรหัสรัก  ไอรีณ 

 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 ปี พ.ศ.  เรื่อง  บทบาท  2556  คุณชายเลี้ยงหมู คุณหนูเลี้ยงแกะ  เหมือนฝัน (รับเชิญ) ยมบาลเจ้าขา ตอน หลงผิด  พัดชา 2557  ลูกผู้ชายหัวใจเข้ม  ฟ้าใส คีตโลกา  ขวัญอนงค์ 2558  จุมพิตพยัคฆ์สาว  นาดีน บ้านทรายทอง  ศิรินาถ  2559  คู่หู  แก้วขวัญ ชื่นชีวา  หม่อมราชวงศ์หญิงฉัตร์สุดา เทวรัตน์ รักสลับหน้า  สายรุ้ง 2561  เขยผู้ใหญ่ สะใภ้กำนัน  บุปผา คลื่นผีป่วน  ฝ้าย เล่ห์รักบุษบา  อังคณา (อัง) 2562  ไฟหิมะ  น้ำ  สี่ไม้คาน  พิกุล ยามป่วนกวนหัวใจ  มินนี่ 2563  ปิ่นไพร  พรพิศ 2564  ฟ้า หิน ดิน ทราย  ลักษณ์สุดา (ลักษณ์) กองป่วนก๊วนเหลือเชื่อ  คืนดี 2565  สายเลือดสองหัวใจ  
เมย์ 2566  ลมพัดผ่านดาว  ใบตอง2567  ร้ายเดียงสา  ภัคคินี จันทนานันท์ (คุณใหญ่)

 ผลงานภาพยนตร์ 
 พ.ศ.  เรื่อง  รับบทเป็น  หมายเหตุ 2551  สลัดตาเดียวกับเด็ก 200 ตา  เจนนิเฟอร์   หนุมานคลุกฝุ่น  แมงปอ  

 รางวัล 
 ปี รางวัล สาขา ผล ผลงานที่เข้าชิง 2562  เพชรสุบรรณ  บุคคลผู้เป็นแบบอย่างดีเด่นด้านวิทยุและโทรทัศน์  ได้รับรางวัล  ไฟหิมะ
# ทีมอีซีเค
ทีมอีซีเค (หรือ ทีมอาร์อีซีเค ในภายหลัง) เป็นกลุ่มนักมวยปล้ำ ของ เวิลด์เรสต์ลิงเฟดเดเรชัน (WWF) โดยทีมนี้ได้ใช้อักษรหน้าสุดของชื่อสมาชิกแต่ละคน มาตั้งเป็นชื่อทีม ปัจจุบันได้แตกทีมไปเรียบร้อย
ผลงานทั้งหมด
เวิลด์เรสต์ลิงเฟดเดเรชัน
WWE Championship - เคิร์ต แองเกิล (1 สมัย)
WWF Tag Team Championship - เอดจ์ และ คริสเตียน (6 สมัย)
WWF Hardcore Championship - ไรโน (3 สมัย)
ผู้ชนะเลิศคิงออฟเดอะริง ประจำปี 2000 - เคิร์ต แองเกิล
ผู้ชนะเลิศคิงออฟเดอะริง ประจำปี 2001 - เอดจ์
# กองทัพเคนยา
กองทัพเคนยา เป็นกองทัพของสาธารณรัฐเคนยา แบ่งเป็นกองทัพบก กองทัพเรือ และกองทัพอากาศ รัฐธรรมนูญแห่งเคนยา ค.ศ. 2010 มาตรา 241 สถาปนาและแบ่งองค์ประกอบกองทัพเคนยาปัจจุบัน ประธานาธิบดีเคนยาเป็นผู้บัญชาการทหารของกองทัพ

 เชิงอรรถ